Foto: Pixsell/Žarko Bašić



SABORSKI zastupnik i USKOK-ov optuženik Tomislav Saucha danas je bio na Saboru HNS-a.



>> ZA ŠTO SE TERETI SAUCHU? On i tajnica podijelili su 590.000 kuna, a onda ga je ona prevarila



>> Ivan Vrdoljak je od danas opet šef HNS-a, ali to nisu bili izbori



Saucha, kojeg USKOK tereti da je u aferi Dnevnice s dugogodišnjom administrativnom tajnicom Vlade RH Sandrom Zeljko podijelio 590.000 nezakonito stečenih kuna, pozdravio je povratak Ivana Vrdoljaka u politiku i pritom najavio da će uskoro razgovarati o ulasku u HNS.



"Dobra je stvar da se Vrdoljak vratio na čelo HNS-a. Mislim da će to puno značiti za stranku, a i za Hrvatsku", rekao je kratko Saucha novinarima na 15. Saboru Hrvatske narodne stranke - liberalnih demokrata (HNS).



Saucha, koji je član saborskog Kluba HNS-a, na novinarski upit hoće li se učlaniti u tu stranku odgovorio je da će o tome razgovarati "vrlo uskoro".

Tekst se nastavlja ispod oglasa